CELEX: 62022TN0161
Language: mt
Date: 2022-03-25 00:00:00
Title: Kawża T-161/22: Rikors ippreżentat fil-25 ta’ Marzu 2022 – Ortega Montero vs Il-Parlament

16.5.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 198/62
            
         
      Rikors ippreżentat fil-25 ta’ Marzu 2022 – Ortega Montero vs Il-Parlament
      (Kawża T-161/22)
      (2022/C 198/90)
      Lingwa tal-kawża: il-Franċiż
      
         Partijiet
      
      
         Rikorrent: Maria Del Carmen Ortega Montero (Brussell, il-Belġju) (rappreżentant: N. de Montigny, avukata)
      
         Konvenut: Il-Parlament Ewropew
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-20 ta’ Mejju 2021, inkwantu tiċħad it-talbiet li jinsabu fl-ittra tal-avukat tar-rikorrenti tad-19 ta’ Jannar 2021 intiża għall-annullament tal-emenda tar-Regolament Intern tal-Kumitat tal-Persunal adottat fl-10 ta’ Novembru 2020, kif ukoll tal-votazzjonijiet imwettqa u d-deċiżjonijiet meħuda abbażi ta’ din il-formulazzjoni l-ġdida tar-regolament;
               
            
                  —
               
               
                  tannulla, sa fejn meħtieġ, id-deċiżjoni tal-21 ta’ Diċembru 2021 inkwantu tiċħad l-ilment introdott mir-rikorrenti fit-18 ta’ Awwissu 2021 fil-konfront tad-deċiżjoni li tiċħad it-talbiet tagħha fformulati permezz tal-ittra tad-19 ta’ Jannar 2021;
               
            
                  —
               
               
                  tannulla d-dispożizzjonijiet il-ġodda tar-Regolament Intern 2020 u b’mod partikolari l-emenda tal-Artikolu 22 adottata fl-10 ta’ Novembru 2020;
               
            
                  —
               
               
                  tannulla l-votazzjoni permezz tal-proċedura bil-miktub b’applikazzjoni tal-Artikolu 22 il-ġdid tar-Regolament Intern 2020 u d-deċiżjonijiet kollha li jirriżultaw minnu, inkluż ir-riżultat tal-aħħar elezzjonijiet;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq l-illegalità tal-emenda tar-Regolament Intern 2020 u l-adozzjoni tagħha fl-10 ta’ Novembru 2020 filgħodu, għar-raġuni, minn naħa, li din l-emenda tikser ir-ratio legis tal-Artikolu 21 tar-Regolament Intern u tal-prinċipji demokratiċi protetti fih, minn naħa oħra, li l-Artikolu 22 stess ma ġiex osservat waqt l-adozzjoni tiegħu u l-implimentazzjoni tiegħu u, fl-aħħar nett, li t-testi adottati huma neqsin minn ċarezza ġuridika.
               
            
                  2.
               
               
                  It-tieni motiv ibbażat fuq l-illegalità (ratione temporis) tal-votazzjonijiet li seħħew fl-10 ta’ Novembru 2020 abbażi tal-Artikolu 22 l-ġdid tar-Regolament Intern, qabel ma kien daħal fis-seħħ.
               
            
                  3.
               
               
                  It-tielet motiv ibbażat fuq l-illegalità tal-adozzjoni tal-proċedura bil-miktub applikabbli għall-votazzjonijiet tal-kumitati konsultattivi, interistituzzjonali u tad-delegazzjonijiet li kellha tiġi implimentata fil-waranofsinhar tal-10 ta’ Novembru 2020.